Fagyos szentek
Be kén' jól rendezni Vácot,
Odazárni Bonifácot,
Szerváciust és Pongrácot...
Mert az már szörnyü és galád,
Hogy mit művel e szép család...
Megszégyenít májust, tavaszt,
Fület és lábat megfagyaszt...
Összejött egy sokadalom,
Hogy halljon egy kis térzenét
─ Melyről már túl sok a dalom ─
S pár perc és rebbent szerteszét...
Riporterünk is visszatért,
─ Nos, tartottak künn térzenét?
─ Igen ─ szólt kurtán, fagyosan.
─ A banda játszott ám azért,
Mert hát történt egy kis hiba:
Szájhoz fagyott a trombita...
Versek